钦定古今图书集成/明伦汇编/官常典/第291卷 > 刘遵考
## 钦定古今图书集成/明伦汇编/官常典/第291卷 > 刘遵考

按《宋书》本传，“遵考，高祖族弟也。曾祖淳，皇曾祖武原
令混之弟，官至正员郎。祖岩，海西令。父涓子，彭城内
史。遵考始为将军振武参军，预讨卢循，封乡侯。自建
威将军、彭城内史随高祖北伐。时高祖诸子并弱，宗
室唯有遵考，长安平定，以督并州、司州之北河、东北
平阳、北雍州之新平安定五郡诸军事、辅国将军、并”
州刺史，领阿东太守，镇蒲坂。关中失守，南还。除游击
将军，迁冠军将军。晋帝逊位，居秣陵宫，遵考领兵防
卫。高祖初即大位，下推恩之诏曰：“遵考服属之亲，国
戚未远，宗室无多，宜蒙宠爵。可封营浦县侯，食邑五
百户。”以本号为彭城、沛三郡太守。景平元年，迁右卫
将军。元嘉二年，出为征虏将军、淮南太守。明年，转使
持节，领护军，入直殿省。出为使持节、督雍梁、南北秦
四州、荆州之南竟陵顺阳襄阳新野、随六郡诸军、征
虏将军、宁蛮校尉、雍州刺史、襄阳新野二郡太守。遵
考为政严暴，聚敛无节。五年，为有司所纠，上不问，赦
还都。七年，除太子右卫率，加给事中。明年，督南徐兖
州之江北淮南诸军事、征虏将军、南兖州刺史，领广
陵太守。又征为侍中，领后军将军，徙太常。九年，迁右
卫将军，加散骑常侍。十二年，坐厉疾不待对，免常侍，
以侯领右卫。明年，复本官。十五年，又领徐州大中正、
太子中庶子，本官如故。其年，监徐兖二州、豫州之梁
郡诸军事、前将军、徐兖二州刺史。未之镇，留为侍中，
领左卫将军。明年，出为使持节、监豫司雍并四州、南
豫州之梁郡弋阳马头荆州之义阳四郡诸军事、前
将军、豫州刺史，领南梁郡太守。二十一年，坐统内旱，
百姓饥，诏加赈给，而遵考不奉符旨，免官。起为散骑
常侍、五兵尚书，迁吴兴太守，秩中二千石。二十五年，
征为领军。二十七年，索虏南至瓜步，率军出江上。假
节，置三十年，复出为使持节、监豫州刺史。元凶弑立，
进号安西将军，遣外监徐安期仰捷祖防守之。遵考
斩安期等，起义兵应南谯王义宣。义宣加遵考镇西
将军。夏侯献率众至瓜步，承候世祖，又坐免官。孝建
元年，鲁爽、臧质反，起为征虏将军，率众屯临沂县，仍
除吴兴太守。明年，征为湘州刺史，未行，迁尚书左仆
射。三年，转丹杨尹，加散骑常侍。复为尚书右仆射，领
太子右卫率。明年，又除领军将军，加散骑常侍。五年，
复迁尚书右仆射，金紫光禄大夫，常侍如故。明年，转
左仆射，常侍如故。又领徐州刺史，大中正，崇宪太仆。
前废帝即位，迁特进、右光禄大夫，常侍、太仆如故。景
和元年，出督南豫州诸军事、安西将军、南豫州刺史。
太宗即位，以为侍中、特进、右光禄大夫，领崇宪太仆，
给亲侍三十人。崇宪太后崩，太仆解，馀如故。泰始五
年，赐几杖，大官四时赐珍味。疾病，太医给药，固辞几
杖。后废帝即位，进左光禄夫，大馀如故。元徽元年卒，

显遇。年老有疾，失明。子澄之，顺帝昇明末，贵达。澄之
弟琨之，为竟陵王诞司空主簿，诞作乱，以为中兵参
军，不就，絷系数十日，终不受，乃杀之。追赠黄门郎，诏
吏部尚书谢庄为之诔。遵考从弟思考，亦被遇历朝，
官极清显，为豫章、会稽太守，益徐州刺史。凡经十郡
三州。泰始元年，卒于散骑常侍、金紫光禄大夫，时年
七十五。追赠特进，常侍、光禄如故。